Държавен вестник, бр. 31, 2012 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  31
(2) За организиране изпълнението на разпо-
режданията на капитана са отговорни лицата 
от ходовата или котвената вахта, като изпъл-
нението им е задължение на целия екипаж.
Чл. 109. (1) Преди началото на всеки преход 
капитанът на кораба провежда и документира 
инструктаж на вахтените помощник-капитани.
(2) Вахтените помощник-капитани се при-
държат в своите действия към изискванията 
на плана за прехода и към разпорежданията 
на капитана за осигуряване безопасността на 
кораба по време на прехода.
(3) Капитанът и вахтените помощник-ка-
питани са отговорни за безопасното плаване 
на кораба.
Чл. 110. (1) Главният механик провежда и 
документира преди началото на всеки преход 
инструктаж на вахтените механици.
(2) Главният механик и вахтените механи-
ци са отговорни за осигуряване готовността 
на главната машина за незабавно изменение 
на хода на кораба след команда от мостика.
Чл. 111. Капитанът на кораба е отговорен 
за осигуряване на кораба с пълен комплект 
пособия и коригирани навигационни карти 
за районите на предстоящото плаване.
Чл. 112. Заповедите и разпорежданията на 
капитана на морски кораб се вписват в днев-
ник (Master Standing Orders Book) и включват 
инструкции за безопасността на кораба, еки-
пажа и околната среда при носене на ходова 
и котвена вахта относно:
1. редовното определяне на местоположе-
нието на кораба и воденето на прокладката;
2. воденето на визуално и радиотехническо 
наблюдение на района на плаване и изпълнение 
на изискванията на Международните правила 
за предотвратяване сблъскването на кораби 
на море (COLRЕG 72) на ИМО, навигационна 
система IALA и Морски и въздушен наръчник 
по търсене и спасяване (IAMSAR) на ИМО и 
Международната организация за гражданско 
въздухоплаване (ICAO);
3. ефективната работа на навигационното 
оборудване, комуникациите, следенето и отчи-
тането на грешките на компаса, жирокомпаса 
и на радионавигационните прибори;
4. плаването в различни хидрометеороло-
гични и навигационни условия, като нама-
лена видимост, щормови условия, плаване в 
плитчини, теснини и канали, в крайбрежни 
води, плаване с пилот на борда и др.;
5. организацията и носенето на вахтата на 
котва и дежурство в пристанище.
Чл. 113. (1) Заповедите и разпорежданията 
на капитана на морски кораб за нощните вахти 
се вписват в дневник (Night Orders Book) и 
включват инструкции относно действията на 
вахтените помощник-капитани, включително 
когато капитанът отсъства от мостика.
(2) Вахтените помощник-капитани удосто-
веряват с подписа си в дневника по ал. 1, че са 
разбрали всички разпореждания на капитана.
Чл. 114. Корабопритежателят разработва 
и прилага вътрешни процедури за носене на 
вахта в съответствие с глава VІІІ на Конвен-
ция STCW, както е изменена и допълнена, с 
които се запознават членовете на екипажа.
Г л а в а  е д и н а д е с е т а
ЗАДЪЛЖЕНИЯ НА КОРАБОПРИТЕЖА-
ТЕЛИТЕ
Чл. 115. (1) Корабопритежателите преди 
назначаване на морски лица на работа на 
своите кораби са длъжни да изискат от лицето 
да представи документ за правоспособност, 
който се изисква за заемане на длъжността, 
за която лицето кандидатства, чиято автен-
тичност проверяват. 
(2) Корабопритежателите осигуряват въ-
веждащо обучение на всички новопостъпили 
членове на екипажа за запознаване с всички 
процедури и обзавеждане, свързани с изпъл-
нението на техните задължения, така както се 
изисква от раздел А-І/14 от Кодекса на Кон-
венция STCW, както е изменена и допълнена. 
(3) Корабопритежателите са длъжни да 
поддържат актуален списък на екипажа на 
всеки свой кораб, като представят копие от 
същия в съответната териториална Д „МА“, 
където е регистриран корабът, не по-късно 
от 3 работни дни след промяната.
(4) Корабопритежателите са длъжни да 
поддържат досие на всяко морско лице, което 
е наето и работи на техните кораби, най-
малко за времето, за което имат сключен 
трудов договор.
(5) Досието по ал. 2 съдържа най-малко 
следната информация:
1. лични данни, идентифициращи лицето, 
снимка, адрес и телефон за контакт;
2. копия на всички свидетелства за пра-
воспособност, за допълнителна и специална 
подготовка, други документи, даващи право 
на лицето да заема съответната длъжност, и 
издадени разрешения за заемане на по-висока 
длъжност;
3. документ, показващ какви първоначални 
инструктажи са проведени с лицето по отно-
шение на безопасността и сигурността на ра-
бота на кораба, запознаване със задълженията 
му на кораба и приборите и устройствата, с 
които ще работи;
4. копие на документ, установяващ здра-
вословната годност на лицето за работа на 
кораб в определен район на длъжността, за 
която лицето е назначено;
5. договора/ите между корабопритежателя 
и морското лице;
6. данни за продължителността и длъж-
ностите, на които е работило лицето на всеки 
кораб, на който е било назначено.
(6) Когато работният език на кораба не 
е български език, корабопритежателят оси-
гурява документацията по Международния 
кодекс за безопасна експлоатация на обявения 
работен език.